turjo4nis/wikipedia-bn-dump-20250701 huggingface dataset:
আমবার্তো মোদিয়ানো বিমানবন্দর

আমবার্তো মোদিয়ানো বিমানবন্দর ()  আমেসাও ডস বুজিওস, ব্রাজিল পরিবেশন একটি বিমানবন্দর।

ইতিহাস 
বিমানবন্দর ২০০৩ সালে উদ্বোধন করা হয় এবং বর্তমানে এটি সাধারণ বিমানচলনায় নিবেদিত। জুলাই ১১, ২০১২ সালে ব্রাজিলের জাতীয় বেসামরিক বিমান পরিবহন সংস্থা কর্তৃক আপ-গ্রেড সুবিধা বন্ধ হয়ে যায়।

সেপ্টেম্বর ১, ২০১৪ সাল থেকে, বিমানবন্দরটি ব্যবসায়িক জেট, এয়ার ট্যাক্সি এবং হেলিকপ্টার ইত্যাদি ছোট বিমানসমূহ গ্রহণ শুরু করে।

আরও দেখুন 

 ব্রাজিলের বিমানবন্দরের তালিকা

তথ্যসূত্র

বহিঃসংযোগ 
 
 
 
 
 Umberto Modiano Airport Photo Archive at airliners.net

Airports in Rio de Janeiro (state)
Buildings and structures in Rio de Janeiro (state)
ভারতের নিষিদ্ধ সংগঠনগুলির তালিকা

ভারতের নিষিদ্ধ সংগঠনগুলির তালিকা হল সেই সংগঠনগুলির তালিকা যেগুলিকে ভারত সরকারের স্বরাষ্ট্র মন্ত্রক বেআইনি কার্যকলাপ (প্রতিরোধ) আইনের অধীনে নিষিদ্ধ বলে ঘোষণা করেছে।

তালিকা 
২০২৩ সালের মার্চ পর্যন্ত, এটি ভারতের নিষিদ্ধ সন্ত্রাসী গোষ্ঠীর তালিকা। অফিসিয়াল তালিকায় প্রায়শই দীর্ঘ বর্ণনা অন্তর্ভুক্ত থাকে, যেমন "এবং এর সমস্ত প্রকাশ", যা এখানে বাদ দেওয়া হয়েছে।
 অখিল ভারত নেপালি একতা সমাজ
 আল-বদর
 অল ত্রিপুরা টাইগার ফোর্স
 আল-কায়েদা/আল কায়েদা ভারতীয় উপমহাদেশ শাখা
 আল-উমর-মুজাহিদিন
 বব্বদ খালসা ইন্টারন্যাশানাল
 ভারতের কমিউনিস্ট পার্টি (মাওবাদী)
 ভারতের কমিউনিস্ট পার্টি (মার্ক্সবাদী-লেনিনবাদী) জনযুদ্ধ
 দ্বীনদার আঞ্জুমান
 দুখতারান-ই-মিলাত (ডিইএম)
 গারো ন্যাশানাল লিবারেশন আর্মি (জিএনএলএ)
 হরকত-উল-মুজাহিদিন / হরকত-উল-আনসার / জামিয়াত উল-আনসার
 হিজবুল মুজাহিদীন / হিজবুল মুজাহিদিন পীর পঞ্জাল রেজিমেন্ট
 ইন্ডিয়ান মুজাহিদিন
 ইন্টারন্যাশানাল শিখ ইউথ ফেডারেশন (আইএসওয়াইএফ)
 ইসলামিক স্টেট অফ ইরান অ্যান্ড দ্য লেভান্ট (ISIS)
 জইশে মুহাম্মদ / তাহরিক-ই-ফারকান/পিপলস অ্যান্টি-ফ্যাসিস্ট ফ্রন্ট
 জামাত-উল-মুজাহিদীন বাংলাদেশ
 জামাত-উল-মুজাহিদীন
 জম্মু ও কাশ্মীর গজনভি ফোর্স (জেকেজিএফ)
 জম্মু অ্যান্ড কাশ্মীর ইসলামিক ফ্রন্ট
কামতাপুর লিবারেশন অর্গানাইজেশন(কেএলও)
 কাংলেইপাক কমিউনিস্ট পার্টি (কেসিপি)
 কাংলেই ইয়াওল কান্না লুপ
 খালিস্তান কমান্ডো বাহিনী
 খালিস্তান লিবারেশন ফোর্স
 খালিস্তান টাইগার ফোর্স
 খালিস্তান জিন্দাবাদ বাহিনী
 লশকর-ই-তাইয়েবা / পাসবেন-ই-আহলে হাদিস(লেট)
 লিবারেশন টাইগার্স অব তামিল ঈলম (এলটিটিই)
 মণিপুর পিপল’স লিবারেশন ফ্রন্ট (এমপিএলএফ)
 মাওইস্ট কমিউনিস্ট সেন্টার (এমসিসি)
 মুজাহিদিন হিন্দুস্তান
 ন্যাশানাল ডেমোক্র্যাটিক ফ্রন্ট অফ বোড়োল্যান্ড (এনডিএফবি)
 ন্যাশানাল লিবারেশন ফ্রন্ট অফ ত্রিপুরা
 নাগাল্যান্ডের জাতীয় সমাজতান্ত্রিক পরিষদ
 পিপল’স লিবারেশন আর্মি অফ মণিপুর (পিএলএ)
 পিপল’স রেভোলিউশনারি পার্টি অফ কাংলেইপাক (প্রিপাক)
 স্টুডেন্টস ইসলামিক মুভমেন্ট অব ইন্ডিয়া
 তামিলনাড়ু লিবারেশন আর্মি (টিএনএলএ)
 তামিল ন্যাশানাল রিট্রাইভ্যাল ট্রুপস (টিএনআরটি)
 তেহরিক-উল-মুজাহিদিন (টুএম)
 ইউনিয়াইটেড লিবারেশন ফ্রন্ট অফ আসাম (উলফা)
 ইউনাইটেড ন্যাশানাল লিবারেশন ফ্রন্ট (ইউএনএলএফ)
 রাষ্ট্রসংঘ (নিরাপত্তা পরিষদ) আইন, ১৯৪৭ (১৯৪৭-এর ৪৩তম) অনুসারে রাষ্ট্রসংঘ সন্ত্রাস প্রতিরোধ ও দমন (নিরাপত্তা পরিষদ সনদের প্রয়োগ) নির্দেশ, ২০০৭ অনুসারে তালিকাভুক্ত সকল সংগঠন

এছাড়াও দেখুন

 মনোনীত সন্ত্রাসী গোষ্ঠীর তালিকা
 ভারতে সন্ত্রাসবাদ

তথ্যসূত্র

ভারতে সন্ত্রাসবাদ
ভারত কর্তৃক সন্ত্রাসী হিসেবে চিহ্নিত সংগঠন
ভারতে ইসলামি সন্ত্রাস
ভারত ভিত্তিক প্রতিষ্ঠানের তালিকা
ফ্লয়েড রেইফার

ফ্লয়েড ল্যামন্ট রেইফার (; জন্ম: ২৩ জুলাই, ১৯৭২) বার্বাডোসে জন্মগ্রহণকারী বিশিষ্ট বার্বাডিয়ান ক্রিকেটার। তিনি ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে খেলেছেন। এছাড়াও তিনি সংক্ষিপ্তকালের জন্য ওয়েস্ট ইন্ডিজ দলের অধিনায়ক ছিলেন। ফ্লয়েড রেইফার মাঝারি সারির বামহাতি ব্যাটসম্যান ও ডানহাতি মিডিয়াম পেস বোলিংয়ে দক্ষ ছিলেন।

খেলোয়াড়ী জীবন 
১৯৯৭ সালে সফরকারী শ্রীলঙ্কার বিপক্ষে খেলার মধ্য দিয়ে আন্তর্জাতিক ক্রিকেটে যাত্রা শুরু করেন। নিজস্ব চতুর্থ টেস্ট খেলার দীর্ঘ ১০ বছর পর ৯ জুলাই, ২০০৯ তারিখে ওয়েস্ট ইন্ডিজ ক্রিকেট দলে খেলার ডাক পান। সফরকারী বাংলাদেশ দলের বিপক্ষে খেলার জন্য দূর্বল ওয়েস্ট ইন্ডিজ দলের অধিনায়ক মনোনীত হন মাত্র ৪ টেস্ট অভিজ্ঞ রেইফার। ১৫-সদস্যের দলের ৯জনই ক্যাপবিহীন ছিল। তন্মধ্যে ৯-১৩ জুলাই, ২০০৯ তারিখে অনুষ্ঠিত সেন্ট ভিনসেন্টের কিংসটাউনে অনুষ্ঠিত ১ম টেস্টে ৭জন ক্রিকেটারের টেস্ট অভিষেক ঘটে। মূল একাদশের খেলোয়াড়দের সাথে ওয়েস্ট ইন্ডিজ ক্রিকেট বোর্ডের আর্থিক বিষয়াদি নিয়ে মনোমালিন্যই এর প্রধান কারণ ছিল। দুই টেস্ট সিরিজের উভয় টেস্টেই ২-০ ব্যবধানে পরাজিত হয় ওয়েস্ট ইন্ডিজ। এছাড়াও, তিনটি একদিনের আন্তর্জাতিকেও ৩-০ ব্যবধানে বাংলাদেশ দলের কাছে পরাভূত হয়।

২০০৯ সালের আইসিসি চ্যাম্পিয়ন্স ট্রফিতে ওয়েস্ট ইন্ডিজ দলের সদস্য ছিলেন।

পেশাদার ক্রিকেট 
২০০২ সালে পেশাদার স্কটিশ ক্লাব ফার্গুসলাই দলের পক্ষে বিদেশী খেলোয়াড় হিসেবে যোগ দেন। এছাড়াও, বিদেশী খেলোয়াড় হিসেবে স্কটিশ সলটায়ার্স দলে তিনটি খেলায় অংশগ্রহণ করেন। সমগ্র খেলোয়াড়ী জীবনে ১৪৫টি প্রথম-শ্রেণীর খেলায় অংশ নেন। তন্মধ্যে বার্বাডোসের পক্ষে ৮৫ খেলায় অংশ নিয়ে দলকে ছয়বার ক্যারিব বিয়ার কাপের শিরোপা জয়ে সহায়তা করেন।

কোচিং 
২০০৯ সালে নবপ্রতিষ্ঠিত কম্বাইন্ড ক্যাম্পাসেস এন্ড কলেজেস দলের প্রধান কোচের দায়িত্ব পান। দলে তিনি খেলোয়াড়-কোচ উভয় বিভাগেই ছিলেন। সেখানে তিনি প্রথম-শ্রেণীর খেলায় অংশ নিয়ে দলের শীর্ষ রান সংগ্রাহক হন।

তথ্যসূত্র 

ওয়েস্ট ইন্ডিয়ান ক্রিকেটার
১৯৭২-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের টেস্ট ক্রিকেট অধিনায়ক
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বার্বাডোসের ক্রিকেটার
কম্বাইন্ড ক্যাম্পাসেস এন্ড কলেজেসের ক্রিকেটার
স্কটল্যান্ডের ক্রিকেটার
১৯৯৮ কমনওয়েলথ গেমসের ক্রিকেটার
বার্বাডীয় ক্রিকেটার
বার্বাডিয়ান ক্রিকেট কোচ
ক্যারিবিয়ান প্রিমিয়ার লিগের কোচ
কমনওয়েলথ গেমসে বার্বাডোসের প্রতিযোগী
মানবদেহের অণ্ডথলি

অণ্ডথলি () হচ্ছে মানব দেহে পুরুষাঙ্গের গোড়ায় দুই উরূর মধ্য বরাবর ঝুলন্ত থলে জাতীয় উপাঙ্গ যা অণ্ডকোষ ধারণ করে। এটি পুং জননতন্ত্রের একটি অংশ।

অণ্ডথলির বর্হভাগ ত্বকে আবৃত। ত্বক কোঁচকানো। ত্বকের ওপর রোম থাকে। ত্বকের নিচে পাঁচ ধরনের পেশীস্তর ক্রমান্বয়ে বিন্যস্ত থাকে। সবকটি স্তর মিলিত হয়ে যে ব্যাবধায়ক নির্মাণ করে সেটি অণ্ডধলির গহ্‌বরকে দুই ভাগে ভাগ করে। প্রত্যেক ভাগ একটি করে শুক্রাশয় ও তার এপিডিডাইমিস এবং শুক্রাণুর কিছু অংশ ধারণ করে। এটি শুক্রাণু উৎপন্নের অণুকূল তাপমাত্রা রক্ষা করে। এছাড়া শুক্রাশয়কে চাপজনিত ক্ষতি থেকে রক্ষা করে। চাপের মুখে শুক্রাশয় থলির ভেতর সহজেই পিছলে যেতে পারে। লিঙ্গ উত্থানের সময় এবং ঠান্ডা তাপমাত্রার সংস্পর্শে এলে অন্ডকোষ সাধারণত শক্ত হয়ে যায়। প্রভাবের ক্ষেত্রে সংকোচন এড়াতে একটি শুক্রাশয় সাধারণত অন্যটির চেয়ে সামান্য নিচে থাকে। 

অণ্ডকোষটি জৈবিকভাবে মহিলাদের ল্যাবিয়া মেজোরার সাথে সমতুল্য। যদিও বেশিরভাগ স্তন্যপায়ী প্রাণীর মধ্যে উপস্থিত থাকে, বাহ্যিক অণ্ডকোষটি সুগমিত সামুদ্রিক স্তন্যপায়ী প্রাণী যেমন তিমি এবং সীল, পাশাপাশি স্থল স্তন্যপায়ী প্রাণীর কিছু বংশে, যেমন আফ্রোথেরিয়াস, জেনার্থান, বাদুড়, ইঁদুর এবং কীটপতঙ্গের অসংখ্য পরিবারে অনুপস্থিত।

তথ্যসূত্র 

শারীরতত্ত্ব
পুরুষ প্রজননতন্ত্র
স্তন্যপায়ী পুং প্রজনন তন্ত্র
বহিরাবরণতন্ত্র
যৌনাঙ্গ
শুক্রাশয়
মৃত্তিকা মায়া

মৃত্তিকা মায়া বাংলাদেশের জাতীয় চলচ্চিত্র পুরস্কারপ্রাপ্ত একটি চলচ্চিত্র। ২০১২ সালের সরকারি অনুদানে নির্মিত এই  চলচ্চিত্রটির কাহিনি, চিত্রনাট্য ও সংলাপ এবং পরিচালনা করেন গাজী রাকায়েত। চলচ্চিত্রটি যৌথভাবে প্রযোজনা করে চারুনিড়ম অডিও ভিজ্যুয়াল ও ইমপ্রেস টেলিফিল্ম। চলচ্চিত্রটি ৬ সেপ্টেম্বর, ২০১৩ তারিখে মুক্তি পায়।

কাহিনী 
ক্ষীরমোহন পাল (রাইসুল ইসলাম আসাদ) পেশায় কুমার এবং বিপত্মীক। এতিম নাতনি পদ্মকে (শর্মীমালা) নিয়ে থাকেন। নিজের তিন সন্তানের একজন স্ত্রীসহ মারা যায় (পদ্মর মা-বাবা)। আর দুজন থাকে শহরে। একজন ব্যাংকের পিয়ন, অন্যজন ব্যবসা করে। ক্ষীরমোহন বাবুর কুমোর পেশাকে তারা গ্রহণ করে না। এমনকি তার এই পেশাকে ছোটলোকের কাজ বলে মনে করে। আর্থিক লাভের জন্য তারা বাবার কর্মকে বিক্রি করতে চায়।

ক্ষীরমোহন পালের নাতনি পদ্ম দেখতে শ্যাম বর্ণের। এ জন্য কোনো পাত্রপক্ষ তাকে পছন্দ করে না। এদিকে পদ্ম তাদের বাড়িতে আশ্রিত বৈশাখকে (তিতাস জিয়া) ভালোবাসে। ক্ষীরমোহন বাবু ছোট বেলায় বৈশাখকে তার বটতলার বৈশাখী মেলায় কুঁড়িয়ে পায়। বৈশাখী মেলায় কুড়িয়ে পেয়েছেন বলে নাম রাখেন বৈশাখ।

একদিন পদ্মের বুড়ো বয়সের এক ধনী লোকের সাথে বিয়ে হয়ে যায়।

ক্ষীরমোহন মৃত্যুর কালে তার সকল জায়গা-জমি, সহায়-সম্পত্তি এবং বটবৃক্ষ বৈশাখকে দিয়ে যায়। ভালোবাসার মানুষকে হারিয়ে বৈশাখ ক্ষীরমোহনের দান করা সম্পত্তি প্রত্যাখ্যান করে।

অভিনয় 
 শর্মীমালা
 তিতাস জিয়া
 রাইসুল ইসলাম আসাদ
 মামুনুর রশীদ
 অপর্ণা ঘোষ
 লুৎফর রহমান জর্জ
 পীযূষ বন্দ্যোপাধ্যায়

পুরস্কার ও মনোনয়ন

জাতীয় চলচ্চিত্র পুরস্কার 
২০১৩ সালের জন্য জাতীয় চলচ্চিত্র পুরস্কারে এই চলচ্চিত্রটি রেকর্ড ১৭টি বিভাগে পুরস্কার লাভ করে। জাতীয় চলচ্চিত্র পুরস্কারে মৃত্তিকা মায়া যেসব বিভাগে পুরস্কার জিতেছে সেগুলো হচ্ছে— সেরা ছবি, সেরা পরিচালক, সেরা গল্প, সেরা সংলাপ, সেরা চিত্রনাট্য, সেরা অভিনেতা (তিতাস জিয়া), সেরা অভিনেত্রী (শর্মীমালা), সেরা পার্শ্ব অভিনেতা (রাইসুল ইসলাম আসাদ), সেরা পার্শ্ব অভিনেত্রী (অপর্ণা ঘোষ), খল চরিত্রে সেরা অভিনেতা (মামুনুর রশীদ), সেরা আবহ সংগীত (এ কে আজাদ), সেরা চিত্রগ্রাহক (সাইফুল ইসলাম বাদল), সেরা সম্পাদনা (শরীফুল ইসলাম রাসেল), সেরা শিল্প নির্দেশক (উত্তম গুহ), সেরা পোশাক পরিকল্পনা (ওয়াহিদা মল্লিক জলি), সেরা শব্দগ্রহণ (কাজী সেলিম) এবং সেরা রূপসজ্জা (মোহাম্মদ আলী বাবুল)।

তথ্যসূত্র

বহিঃসংযোগ 
 

২০১৩-এর চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
ইমপ্রেস টেলিফিল্মের চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী
টার্টল্‌স ক্যান ফ্লাই

টার্টল্‌স ক্যান ফ্লাই ( Lakposhthâ ham parvaz mikonand, কুর্দি: Kûsî Jî Dikarin Bifirin ) ২০০৪ সালের কুর্দি যুদ্ধভিত্তিক চলচ্চিত্র নাট্য চলচ্চিত্র। রচনা, প্রযোজনা এবং পরিচালনা করেছেন বাহম্যান ঘোবাদি।

সঙ্গীত পরিচালনা করেছেন হোসাইন আলিজাদেহ। সাদ্দাম হোসেইনের পতনের পর এটি ইরাকে নির্মিত প্রথম চলচ্চিত্র।

কাহিনীসংক্ষেপ
ইরাক- তুর্কি সীমান্তে একটি কুর্দি শরণার্থী শিবিরকে কেন্দ্র করে গড়ে উঠেছে । ১৩ বছরের ছেলে “স্যাটেলাইট” যে স্থানীয় গ্রাম্য এলাকায় ডিশ এন্টেনা স্থাপন এর জন্য সুপরিচিত এবং সে স্থানীয় শিশুদের নেতা । সে স্থানীয় শিশুদের নিয়ে খুব বিপদজনক কিন্তু প্রয়োজনীয় কাজ মাইনফিল্ডের মাইন অপসারণের কাজ শুরু করে । এই শিশুদের মধ্যে বেশিরভাগ শিশুই কোন না কোনভাবে শারীরিকভাবে আঘাতপ্রাপ্ত । এরপর স্যাটেলাইট স্থানীয় বাজারে অবিস্ফোরিত মাইন বিক্রয়ের ব্যবসা শুরু করে এবং সে একটি অনাথ মেয়ে এগ্রিন এর প্রেমে পড়ে যার একটি প্রতিবন্ধী কিন্তু মমতাময়ী ভাই আছে  এবং একটি অন্ধ শিশু সন্তান আছে । এগ্রিন যুদ্ধ সৈনিকদের দ্বারা গনধর্ষণের শিকার হয় এবং তার ফলস্বরূপ সেই শিশুটি তার গর্ভে আসে । এগ্রিন কোনভাবেই তার অতীতের ট্রমা থেকে বের হয়ে আসতে পারে না যখন তার সামনে তার বাবা-মাকে মেরে ফেলা হয় এবং তাকে গনধর্ষণ করা হয়।

অভিনয়ে 
 সোরান ইব্রাহিম — স্যাটেলাইট
 আজিল জিবারি — শিরখু
 আভাজ লতিফ — আগ্রিন
 হাইরেশ ফয়সাল রহমান — হ্যাঙ্গাভ
 অবদুল রহমান করিম — রিগা

সমালোচকদের প্রতিক্রিয়া
চলচ্চিত্রটি মূলত ইতিবাচক পর্যালোচনা অর্জন করেছে। পর্যালোচনা ভিত্তিক ওয়েবসাইট রটেন টম্যাটোস-এ ৭২টি পর্যালোচনার ভিত্তিতে ৭.৮/১০ গড়ে ছবিটির রেটিং স্কোর ৮৮% এবং ওয়েবসাইটের পরিসংখ্যানে বলা হয়েছে, "সাদ্দামের পতনের পর ইরাকের পটভূমিতে নির্মিত টার্টল্‌স ক্যান ফ্লাই অসাধারণ, স্পর্শকাতর ও গীতসুলভ হিসেবে প্রশংসিত।" মেটাক্রিটিক-এ ৩২টি পর্যালোচনার ভিত্তিতে এর রেটিং ৮৫/১০০, যা মূলত "বিশ্বব্যাপী সমাদৃত" নির্দেশ করে।

পুরস্কার

তথ্যসূত্র

বহিঃসংযোগ

২০০৪-এর চলচ্চিত্র
২০০০-এর দশকের নাট্য চলচ্চিত্র
২০০০-এর দশকের যুদ্ধভিত্তিক চলচ্চিত্র
কুর্দি ভাষার চলচ্চিত্র
কুর্দি চলচ্চিত্র
ফরাসি চলচ্চিত্র
ফরাসি নাট্য চলচ্চিত্র
ফরাসি যুদ্ধ চলচ্চিত্র
ফরাসি স্বাধীন চলচ্চিত্র
ইরাকি চলচ্চিত্র
ইরানি চলচ্চিত্র
ইরানি স্বাধীন চলচ্চিত্র
অনাথ সম্পর্কে চলচ্চিত্র
আত্মহত্যা সম্পর্কে চলচ্চিত্র
ইরাক যুদ্ধ চলচ্চিত্র
২০০৩-এর পটভূমিতে চলচ্চিত্র
ইরাকের পটভূমিতে চলচ্চিত্র
তুরস্কের পটভূমিতে চলচ্চিত্র
ইরাকে ধারণকৃত চলচ্চিত্র
বাহমান ঘোবাধি পরিচালিত চলচ্চিত্র
২০০০-এর দশকের যুদ্ধভিত্তিক নাট্য চলচ্চিত্র
ধনবাড়ী মসজিদ

ধনবাড়ী মসজিদ টাঙ্গাইল জেলার  ধনবাড়ী উপজেলার পৌরসভায় অবস্থিত। এটি ধনবাড়ী উপজেলার ঐতিহাসিক স্থাপত্যের অন্যতম নির্দশন। যা ধনবাড়ি জমিদার বাড়িতে অবস্থিত।

ইতিহাস 
নবাব নওয়াব আলী চৌধুরীর প্রথম পুরুষ শাহ আতিকুল্লাহ, বাগদাদ হতে দিল্লীতে আসেন । তৎকালীন দিল্লীর বাদশাহ তার কাছে মুরীদ হন এবং তৎকালীন পূর্ব বাংলায় বসবাসের জন্য জায়গীর প্রদান করেন। প্রথমে তিনি পাবনা জেলার নাকালিয়াতে বসবাস করতে থাকেন। পরবর্তী বংশধরগণ নাকালিয়া হতে ঢাকা জেলার হাসমিলানে চলে আসেন। শাহ আতিকুল্লাহ‘র অধস্তন বংশধর শাহ সৈয়দ খোদাবখশ। তার এক ছেলে সৈয়দ মোহাম্মদ শাহ, এক মেয়ে সাইয়িদা তালিবুন নেছা চৌধুরানী। পাঠানদের পতনের যুগে তুর্কীদের জমিদারী ছিল ধনবাড়ীতে। এ বংশের উত্তর পুরুষ ছিলেন রাজা আলী খাঁ সাহেব।

বংশাই ও বৈরান নদীর মাঝখানে অপূর্ব নৈসর্গিক প্রকৃতির মাঝে এ বাড়ির অবস্থান। চন্দ্র বংশীয় রাজা যশোধর সাবেক পুখুরিয়া (বর্তমানে ধনবাড়ি এই পরগণার অন্তর্গত ছিলো) শাসক ছিলেন মোগল আমলে। তার সেনাপতি ছিলেন গৌড়ের সুলতানের ওমরাহ ধনুয়ার খাঁ। তিনি কৌশলে রাজ্যটি দখল করে পুত্র ইস্পিঞ্জার খাঁকে দিয়েছিলেন।

এই ইস্পিঞ্জার খাঁ ও তার ভ্রাতা মনোয়ার খাঁ ধনবাড়িতে জমিদারি প্রতিষ্ঠা করেন অবশ্য জমিদারি প্রতিষ্ঠা নিয়ে অন্য মতবাদও রয়েছে। ধনবাড়ি জমিদার বাড়ির প্রধান আবাস ভবন, কাঁচারি ভবন, তিন গম্বুজবিশিষ্ট একটি মসজিদ ও কবরস্থান সমন্বয়ে পরিকল্পিত। প্রধান আবাস ভবনটি একটি বেষ্টনি প্রাচীর দ্বারা সুরক্ষিত। এর অভ্যন্তরে রয়েছে প্রশস্ত একটি বাগিচা। ধারণা করা হয় ইস্পিঞ্জার খাঁ ও মনোয়ার খাঁ ছিলেন ধনবাড়ি মসজিদের প্রতিষ্ঠাতা। মসজিদটি ধনবাড়ি নবাব মঞ্জিলের বাইরে দিঘির পাড়ে অবস্থিত।

গ্যালারী

আরো দেখুন 
সৈয়দ নওয়াব আলী চৌধুরী
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র

বহিঃসংযোগ
 তথ্য বাতায়ন অনুসন্ধান
 নবাব প্যালেসে নবাবী আয়োজন - যায় যায় দিন
 নবাব প্যালেস ধনবাড়ী, টাঙ্গাইল - কালের কণ্ঠ 
 রাজনীতি ও সমাজসেবায় ধনবাড়ীর নবাব পরিবারের অবদান
 ধনবাড়ীর ইতিহাস

টাঙ্গাইল জেলার দর্শনীয় স্থান
টাঙ্গাইল জেলার মসজিদ
ধনবাড়ী উপজেলা
আ ভিন্ডিকেশন অব দ্য রাইটস অব উইমেন

আ ভিন্ডিকেশন অফ দ্য রাইটস অফ উইমেন: উইথ স্ট্রিকচারস অন পলিটিকাল অ্যান্ড মোরাল সাবজেক্টস (১৭৯২), ১৮ শতকের ব্রিটিশ নারীবাদী লেখিকা মেরি ওলস্টোনক্র্যাফ্‌ট রচিত নারীবাদী দর্শনের প্রথম পর্যায়ের গুরুত্বপূর্ণ একটি রচনাকর্ম। এই বইয়ে ওলস্টোনক্র্যাফ্‌ট ১৮ শতকের শিক্ষা ও রাজনৈতিক তাত্ত্বিকগন, যারা নারী শিক্ষার মতো গুরুত্বপূর্ণ বিষয়ে উদাসীন এবং অনীহা প্রকাশ করেছিলেন তাদের সমুচিত জবাব দিয়েছেন। তিনি সমাজে নারীর অবস্থান উন্নয়নের জন্য নারী শিক্ষার প্রয়োজনীয়তার পক্ষে যুক্তি উপস্থাপন করেন, নারীর অবদানের কথা উল্লেখ করে জানান নারীরাই সন্তানের শিক্ষার গুরু দায়িত্ব পালন করেন, এছাড়াও শুধুমাত্র স্বামীদের "স্ত্রী" নয় বস্তুতঃ "সঙ্গি" হয়ে ওঠার জন্য নারী শিক্ষার কোন বিকল্প নেই। নারীকে কেবলমাত্র সমাজের সৌন্দর্যবর্ধক অলংকার বা বিবাহপ্রথার বাণিজ্য পণ্য হিসেবে নয় বরং পুরুষের মতো সব ধরনের মৌলিক অধিকার পাওয়ার যোগ্য হিসেবে দাবি করেছেন ওলস্টোনক্র্যাফ্‌ট।

বহিঃসংযোগ 

 1796 edition of Rights of Woman from Google Books
 Rights of Woman at Project Gutenberg
 A version of the Vindication, slightly modified for easier reading
 Free online audiobook from LibriVox
 Mary Wollstonecraft: A 'Speculative and Dissenting Spirit' by Janet Todd at www.bbc.co.uk
 A Vindication of the Rights of Woman: with Strictures on Political and Moral Subjects From the Collections at the Library of Congress

১৭৯২-এর বই
নারীবাদী বই
মেরি ওলস্টোনক্র্যাফ্‌ট
নারীবাদের প্রথম ঢেউ
নারী অধিকার
নারীবাদের প্রথম তরঙ্গ
সিংগাইর পৌরসভা

সিঙ্গাইর পৌরসভা বাংলাদেশের মানিকগঞ্জ জেলার অন্তর্গত একটি পৌরসভা। পৌরসভাটি 'ক' শ্রেণির একটি পৌরসভা।

অবস্থান
বাংলাদেশের রাজধানী ঢাকা থেকে ১৮ কি.মি. দুরুত্বে মানিকগঞ্জ জেলায় অবস্থিত। ঢাকা জেলার পশ্চিম সীমানায় মানিকগঞ্জ জেলার ঠিক পূর্ব পার্শ্বে  সিংগাইর পৌরসভাটি অবস্থিত।

ইতিহাস
অক্টোবর ৩০, ২০০১ সালে গণপ্রজাতন্ত্রী বাংলাদেশ সরকারের ঘোষণার মাধ্যমে সিংগাইর পৌরসভা গঠিত হয় সিংগাইর  পৌরসভা। ফেব্রুয়ারি ৮, ২০০২ সালে পৌরসভার প্রথম নির্বাচন ও শপথ গ্রহণের মাধ্যমে পৌরসভার আনুষ্ঠানিক কার্যক্রম শুরু হয়।

পটভূমি
সাধারণ তথ্যাবলী
স্থাপিত= 	২০০১
শ্রেণী= 	খ
আয়তন= 	১৬.৫৬ বর্গ কিঃ মিঃ
ওয়ার্ড= 	৯টি
কাউন্সিলার= 	১২ জন
কর্মকর্তা/কর্মচারী= 	কর্মকর্তা ৪ জন এবং কর্মচারী ১০ জন
হোল্ডিং সংখ্যা= 	প্রাইভেট - আবাসিক ৪৮১৪টি, প্রাইভেট - বাণিজ্যিক ৬০১টি এবং সরকারী- আবাসিক ২০টি
মোট জনসংখ্যা =	৩০,৩০০ জন প্রায়
শিক্ষা প্রতিষ্ঠান=
সরকারী প্রাথমিক বিদ্যালয়=	৭টি
সরকারী উচ্চ বিদ্যালয়=	৩টি
টেকনিক্যাল স্কুল এন্ড কলেজ=	স্কুল এবং কলেজ ১২টি
সরকারী= কলেজ	২টি
মাদ্রাসা[	কাওমি মাদ্রাসা ১টি এবং মাদ্রাসা ৬টি
অবকাঠামো ও সরবরাহ সেবা=
মোট রাস্তা	সিসি/আরসিসি ২৫০.০০ কি.মি., এইচ বি বি ৫.০০ কি.মি., কার্পেটিং ৫০.০০ কি.মি. এবং কাঁচা ২৭ি.০০ কি.মি.
মোট ড্রেন	কাঁচা ড্রেন ৬.০০ কি.মি., প্রাইমারী খাল/ড্রেন ৬.০০ কি.মি., আরসিসি ড্রেন ১৫.০০ কি.মি., ব্রিক ড্রেন ২.৫০ কি.মি. এবং কাঁচা ২.০০ কি.মি.।
ব্রীজ=	৬টি
কালভার্ট=	২০টি
ধর্মীয়= ও সামাজিক প্রতিষ্ঠান
মসজিদ=	৩৮টি
মন্দির=	৮টি
কবরস্থান=	১০টি
শশ্মান ঘাট=	২টি
ঈদগাহ মাঠ=	৬টি
স্বাস্থ্য ও চিকিৎসা=
সরকারী হাসপাতাল	২টি
মা ও শিশু কল্যাণ কেন্দ্র=	ইপিআই সেন্টার ২১টি
ক্লিনিক ও ডায়াগনস্টিক সেন্টার=	বেসরকারি ক্লিনিক ৭টি
কসাইখানা=	২টি

প্রশাসনিক এলাকা
মোট নয়টি ওয়ার্ড  ও ১৬.৫৬ বর্গ কি.মি জায়গায় নিয়ে এই পৌরসভাটি গঠিত হয়েছে।

জনসংখ্যার উপাত্ত 
২০১১ সালের আদমশুমারী অনুযায়ী এই পৌরসভায় মোট ৩৩৩৮০ জন মানুষ বসবাস করে, যার মধ্যে মহিলা ১৭২২২ জন এবং পুরুষ ১৬১৫৮ জন।

শিক্ষা
সিঙ্গাইর পাইলট উচ্চ বিদ্যালয়
সিঙ্গাইর পাইলট বালিকা উচ্চ বিদ্যালয় 
সিংগাইর কলেজ
 জি.জি.মডেল হাইস্কুল 
আজিমপুর সরকারি প্রাথমিক বিদ্যালয়
সিংগাইর মডেল সরকারি প্রাথমিক বিদ্যালয় 
সিংগাইর এএন সরকারি প্রাথমিক বিদ্যালয় 
বিনোদপুর সরকারী প্রাথমিক  বিদ্যালয় 
ঘোনাপাড়া সরকারী প্রাথমিক বিদ্যালয়   
২০১১ সালের আদমশুমারী অনুযায়ী এই পৌরসভার শিক্ষার হার শতকরা ৬৫। এই পৌরসভায় ১টি বিশ্ববিদ্যালয় কলেজ, ১টি কারিগরি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ১ টি বেসরকারী প্রাথমিক বিদ্যালয়, ৬টি সরকারী প্রাথমিক বিদ্যালয়, ৬টি মাদ্রাসা ও ১টি কওমী মাদ্রাসা রয়েছে।

তথ্যসূত্র

বহিঃসংযোগ
 অফিসিয়াল ওয়েবসাইট
 বাংলাদেশ জাতীয় বাতায়নে সিংগাইর পৌরসভা
 সরকার, পল্লী উন্নয়ন ও সমবায় মন্ত্রনালয়ের ওয়েবসাইটে সিংগাইর পৌরসভা

তথ্যসূত্র

মানিকগঞ্জ জেলার পৌরসভা
সিঙ্গাইর উপজেলা
ব্ল্যাক ভেইল ব্রাইডস

ব্ল্যাক ভেইল ব্রাইডস মূলতঃ হলিউড ভিত্তিক আমেরিকান রক ব্যান্ড। ২০০৬ সালে মার্কিন যুক্তরাষ্ট্রের ওহাইও অঙ্গরাস্ট্রে এই ব্যান্ডের জন্ম। ব্ল্যাক ভেইল ব্রাইডসএর সদস্যরা নিজেদের কালো মেকআপ,বডি পেইন্টিং, লম্বা চুল ও কালো রঙের আঁটসাঁট পোশাকের জন্য আলাদাভাবে পরিচিত। তাঁদের এই বেশভূষা আরেকটি জনপ্রিয় ব্যান্ড কিস(KISS) এবং ১৯৮০ এর অন্যান্য গ্লাম মেটাল ব্যান্ড থেকে অনুপ্রাণিত।

ইতিহাস
এন্ডি বিরস্যাক (Andy Biersack) এর হাত ধরে ২০০৬ সালে ব্ল্যাক ভেইল ব্রাইডসের সূচনা হয়। ব্যান্ডটির নামকরণের ব্যাপারে এন্ডি জানান যে, রোমান ক্যাথলিক হতে অনুপ্রাণিত হয়ে তাঁদের গানের দলের নামকরণ করা হয়েছে। ব্যান্ডটি গড়ে তোলার কিছুদিন পরেই এন্ডি ওহাইও থেকে চলে আসে। ২০০৯ খ্রিস্টাব্দের সেপ্টেম্বরে একই নামে আরেকটি গানের দল গঠন করে এবং স্ট্যানবাই রেকর্ডস (StanBy Records) এর সাথে চুক্তিবদ্ধ হয়। ২০০৯ খ্রিস্টাব্দেই দলটি তাঁদের প্রথম ইউএস ট্যুর অন লেদার উয়িংস সম্পন্ন করে। 
২০১০ খ্রিস্টাব্দের ২০শে জুলাই ব্ল্যাক ভেইল ব্রাইডস এর প্রথম অ্যালবাম বাজারে আসে। প্রথম সপ্তাহেই এলবামটির ১০,০০০ কপি বিক্রি হয় এবং বিলবোর্ড টপ ২০০ চার্টে ৩৬ তম স্থান দখল করে। একই সময়ে অ্যালবামটি বিলবোর্ড ইন্ডিপেন্ডেন্ট চার্ট এ প্রথম স্থান অধিকার করে রাখে।

গীতিকথা ও বার্তা
ব্ল্যাক ভেইল ব্রাইডস এর গীতিকথা মূলতঃ সেই সকল মানুষদের লক্ষ্য করে, যারা নিজেদেরকে সমাজচ্যুত বলে ভাবে। এই ব্যাপারে দলটির বেইস গীটারিস্ট একটি ইন্টারভিউয়ে বলেন,

We carry a message of believing in yourself and letting no one tell you otherwise. We stand up for the underdog and the disenfranchised. Anything strange, odd, or unique… we embrace that. So basically standing up for yourself; have fun and live your life how you choose. You only have one life, make the most of it

স্টুডিও অ্যালবাম
 উই স্টিচ দিজ ওউন্ডস (২০১০)
 সেট দ্যা ওয়ার্ল্ড অন ফায়ার (২০১১)
 রেচড অ্যান্ড ডিভাইনঃ দ্যা স্টোরি অব দ্যা ওয়াইল্ড ওয়ান (২০১৩)
 ব্ল্যাক ভেইল ব্রাইডস IV (২০১৪)

ভ্রমণ(২০০৯-২০১০)
 অন লেদার উয়িংস ট্যুর (ডিসেম্বর ২০০৯)
 রয়াল ফ্যামিলি ক্লথিংস ট্যুর (মার্চ-এপ্রিল ২০১০)
 স্যাক্রেড সেরিমনি ট্যুর (জুলাই-আগস্ট২০১০)
 এন্টারটেইনমেন্ট অর ডেথ ট্যুর (অক্টোবর-নভেম্বর ২০১০)
 পিনস অ্যান্ড নীডলস ট্যুর (নভেম্বর ২০১০)

তথ্যসূত্র

বহিঃসংযোগ
অফিশিয়াল ওয়েবসাইট

মার্কিন সঙ্গীত দল
সোনালী একাসিয়া

সোনালী একাসিয়া বা সোনালী আকাশমনি (), (দ্বিপদ নাম: Acacia pycnantha), হচ্ছে Mimosaceae পরিবারের একটি উদ্ভিদ। এই ফুলটিকে অস্ট্রলিয়ার জাতীয় ফুল হিসেবে ভূষিত করা হয় ১৯৮৮ সালে। এর দ্রুত বংশবৃদ্ধি ও প্রসার হওয়ায় এটা অনেক দেশে আগাছা ও আগ্রাসী প্রজাতি হিসেবে পরিগণিত।

তথ্যসূত্র

একাসিয়া
অস্ট্রেলিয়ার উদ্ভিদ
দক্ষিণ অস্ট্রেলিয়ার উদ্ভিদকুল
অস্ট্রেলিয়ার জাতীয় প্রতীক
২০১৮

২০১৮ একটি সাধারণ বছর, যেটি সোমবার দিয়ে শুরু হয়। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনির ২০১৮তম বছর; ৩য় সহস্রাব্দ এবং ২১শ শতাব্দীর ১৮তম বছর; এবং ২০১০-এর দশকের নবম বছর।

ঘটনাবলী

জানুয়ারী
 ৩১ জানুয়ারি - পূর্ণগ্রাস চন্দ্রগ্রহণ। এদিন সুপারমুন দৃশ্যমান হয়। ১৯৮৩ সালের পর এটিই প্রথম ব্লু-মুনের চন্দ্রগ্রহণ।

ফেব্রুয়ারি
 ৯-২৫ ফেব্রুয়ারি - দক্ষিণ কোরিয়ার পিয়ংচ্যাং-এ ২০১৮ শীতকালীন অলিম্পিক।
 ১৪ ফেব্রুয়ারি - জ্যাকব জুমা দক্ষিণ আফ্রিকার প্রেসিডেন্ট পদ থেকে ইস্তফা দেন।

মার্চ
 ৯-১৮ মার্চ - দক্ষিণ কোরিয়ার পিয়ংচ্যাং-এ ২০১৮ শীতকালীন প্যারালিম্পিক।
 ১২ মার্চ - নেপালের কাঠমান্ডুর ত্রিভূবন আন্তর্জাতিক বিমানবন্দরে ইউএস-বাংলা এয়ারলাইন্সের বিমান দূর্ঘটনায় ৫১ জন নিহত হন।
 ১৮ মার্চ - রাশিয়ায় প্রেসিডেন্ট নির্বাচনে ভ্লাদিমির পুতিন ৪র্থ বারের মতো নির্বাচিত হন।

এপ্রিল
 ৪-১৫ এপ্রিল - অস্ট্রেলিয়ার গোল্ড কোস্টে ২০১৮ কমনওয়েলথ গেমস।

মে

জুন
 ১৪ জুন-১৫ জুলাই - রাশিয়ায় ২০১৮ ফিফা বিশ্বকাপ অনুষ্ঠিত হবে।

জুলাই

আগস্ট

সেপ্টেম্বর

অক্টোবর 
 ৪ অক্টোবর - বাংলাদেশের সরকারি চাকরিতে কোটা পদ্ধতি বাতিল করার ঘোষণা দেওয়া হয়।

নভেম্বর

ডিসেম্বর
 ৩০ ডিসেম্বর - বাংলাদেশে একাদশ জাতীয় সংসদ নির্বাচন, ২০১৮ অনুষ্ঠিত হয়।

মৃত্যু

জানুয়ারি
 ৫ জানুয়ারি -
 ধীরাজ কুমার নাথ, বাংলাদেশি কূটনীতিবিদ। (জ. ১৯৪৫)
 টমাস বপ, মার্কিন জ্যোতির্বিদ। (জ. ১৯৪৯)
 ১৬ জানুয়ারি - শাম্মী আখতার, বাংলাদেশি সঙ্গীতশিল্পী। (জ. ১৯৫৫)
 ২৫ জানুয়ারি - শওকত আলী, বাংলাদেশি কথাসাহিত্যিক। (জ. ১৯৩৬)
 ২৬ জানুয়ারি - সুপ্রিয়া দেবী, ভারতীয় বাঙালি অভিনেত্রী। (জ. ১৯৩৫)
 ২৯ জানুয়ারি - ক্লাইভ ভন রাইনেভেল্ড, দক্ষিণ আফ্রিকান ক্রিকেটার। (জ. ১৯২৮)

ফেব্রুয়ারি
 ২ ফেব্রুয়ারি - জোসেফ পোলচিনস্কি, মার্কিন তাত্ত্বিক পদার্থবিজ্ঞানী। (জ. ১৯৫৪)
 ২২ ফেব্রুয়ারি - রিচার্ড এডওয়ার্ড টেইলর, নোবেল বিজয়ী কানাডীয় পদার্থবিদ। (জ. ১৯২৯)
 ২৪ ফেব্রুয়ারি - শ্রীদেবী, ভারতীয় চলচ্চিত্র অভিনেত্রী। (জ. ১৯৬৩)

মার্চ
 ৬ মার্চ - জন সালস্টন, নোবেল বিজয়ী ব্রিটিশ জীববিজ্ঞানী। (জ. ১৯৪২)
 ৭ মার্চ - রেইনালদো বেনিয়োনে, আর্জেন্টিনার সাবেক রাষ্ট্রপতি। (জ. ১৯২৮)
 ১৪ মার্চ - স্টিভেন হকিং, ইংরেজ তাত্ত্বিক পদার্থবিজ্ঞানী। (জ. ১৯৪২)

এপ্রিল

মে
 ২২ মে - তাজিন আহমেদ, বাংলাদেশী অভিনেত্রী, সাংবাদিক ও উপস্থাপক। (জ. ১৯৭৫)।

জুন

জুলাই
 ৭ জুলাই - রানী সরকার, বাংলাদেশী চলচ্চিত্র অভিনেত্রী।
 ১৭ জুলাই - রীতা ভাদুড়ি, ভারতীয় টেলিভিশন ও চলচ্চিত্র অভিনেত্রী। (জ. ১৯৫৫)

আগস্ট
 ১১ আগস্ট - বিদ্যাধর সূর্যপ্রসাদ নাইপল - ভারতীয়-নেপালীয় বংশোদ্ভূত ত্রিনিদাদীয় সাহিত্যিক। (জ. ১৯৩২)

সেপ্টেম্বর

অক্টোবর
 ১৫ অক্টোবর - পল অ্যালেন, মার্কিন ব্যবসায়ী এবং মাইক্রোসফট -এর সহপ্রতিষ্ঠাতা।
 ১৮ অক্টোবর - আইয়ুব বাচ্চু, বাংলাদেশী সঙ্গীত শিল্পী (জন্ম: ১৯৬২)
 ১৯ অক্টোবর - প্রিন্সিপাল হাবিবুর রহমান –– বাংলাদেশি দেওবন্দি ইসলামি পণ্ডিত ও বাংলাদেশ খেলাফত মজলিসের আমীর (জ. ১৯৪৯)

নভেম্বর

ডিসেম্বর
 ১৪ ডিসেম্বর - আমজাদ হোসেন, বাংলাদেশের অভিনেতা, লেখক এবং চলচ্চিত্রকার।

নোবেল পুরস্কার

 রসায়ন - 
 অর্থনীতি - 
 সাহিত্য - 
 শান্তি - 
 পদার্থবিজ্ঞান - আর্থার আসকিন, জিরার্ড ম্যুরো ও ডনা স্ট্রিকল্যাণ্ড
 চিকিৎসাবিজ্ঞান - জেমস পি. এলিসন ও তাসুকু হনজো

পঞ্জিকা

তথ্যসূত্র 

২০১৮